‘યુઝ એન્ડ થ્રાે’ કેટેગરીનું પ્લાસ્ટિક માનવ સ્વાસ્થ્ય, પર્યાવરણ તેમજ સમગ્ર શહેર માટે હાનિકારક છે. પ્લાસ્ટિક કન્ટેનરમાં ગરમ ખાદ્ય પદાર્થો કે ઠંડા પીણા પીવાથી લાંબા ગાળે તંદુરસ્તીને કયારેય ભરપાઈ ન કરી શકાય તેવું નુકસાન થતુ હોવાનો નિષ્ણાત તબીબોનો અભિપ્રાય છે. હાલમાં વિશ્વસ્તરે પ્લાસ્ટિક વિરૂધ્ધ પર્યાવરણિય ઝુંબેશ ચાલી રહી છે ત્યારે રાજકોટવાસીઆે પણ તેમાં સહભાગી બની પ્લાસ્ટિકનો ત્યાગ કરે તે ઈચ્છનીય છે.